JUMAL KÕNELEB
Tere jälle!
Oleme juba mitmes saates rääkinud, et Jumal on hea Jumal,
kes tahab meid aidata ja õnnistada.
Igas kirikus soovitakse meile igal pühapäeval Jumala Isa õnnistust.
Oleme käsitlenud, mida kõike see tähendab
ja mida see meie elus on tähendanud.
Oleme mõistnud ja uskunud, et Jumal tõesti tahab meile head.
Ta tahab meid õnnistada, et võiksime elada õnnistatud elu.
Mida kõike see endes sisaldabki.
Täna räägime konkreetsemalt, mida Jumal on meile õpetanud sellest,
kuidas võtta õnnistust vastu nii,
et see tõesti kannaks meie elus head vilja.
Meil on olnud palju vajadusi. Kui hakkasime Jeesust järgima,
kutsus Ta meid looma kristlikku kooli nullist.
Meil oli kriidipakk ja viis last. Muud midagi.
Elasime perega viletsates tingimustes.
Hüüdsime Jumala poole: "Vajame Su tarkust ja õnnistust!
Ilma Sinuta me ei suuda seda."
Me ei hakanud tegutsema miljoniga, vaid piskuga.
Alandliku suhtumisega otsisime Jumalat.
Seejärel on Ta meile õpetanud väga palju Tema põhimõtteid
oma Sõna kaudu.
Seda, kuidas asjad toimivad ja võivad toimida ka Sinu elus.
Oled kuulanud meie jutte ja ehk teinud kodus mõne otsuse.
Oled võibolla otsustanud,
et julged jääda lastega koduseks veel üheks aastaks
või minna õppima mõnda hulluna tunduvat unistuse eriala.
Otsustad julgeda teostada seda, mida tunned olevat südamel.
Ja siis tuleb argipäev. Postkastis on arved.
Oled küsimuse ees: "Mida ma nüüd teen?
Nüüd ei aita enam tore Püha Vaimu ligiolu,
Jumala armastus ja ülistuslaul.
Mul on vajadused ja arved ning millegi pärast sularaha ei aita.
Mida nüüd teha?
Öelge, nüüd, Joy ja Jan, mida ma nüüd teen?"
See ongi tõelisus.
Tõelisuses on arved ja laps, kes saab 17 ega saa enam lastetoetust,
vanematoetused lõppevad ja oleks tarvis teada, mida edasi teha.
Võibolla mind vallandati.
Olgu, mu süda on rõõmus, see on võimalus teha midagi uut.
Aga see ei juhtu kohe. Mida ma siis teen?
Oled võib-olla just haaranud kinni Jumala Sõnast ja uskunud,
et Jumal tahab sind aidata selles ja teises asjas,
aga raske olukord hoopis jätkub.
Meie usk pannakse proovile. Mida me siis teeme?
Väljakutseid tuleb. Neid on meilgi, praeguselgi hetkel.
Kuigi räägime imedest, on meil väljakutseid igal päeval.
Kui tuleb see olukord, siis toome vajaduse või arve
ja asetame selle Issanda ette.
Ka sina võid mõelda, mida ja milleks konkreetselt vajad.
Kui me Issandalt konkreetset abi palume,
kasvõi rahasummat, siis me ei hakka küsima miljoneid.
Oleme seda proovinud - see ei toimi.
Tasub alguses katsuda süda läbi. Millesse ma tegelikult usun?
Kui usud, et Issand võib anda 50 eurot,
siis palu seda summat.
Kui usud, et Ta võib aidata selle arvega,
siis võtagi see üks arve esmalt.
Alusta pisemast ja kui võidad selles,
siis võid laiendada ja paluda suuremat.
Võta esmalt üks arve või vajadus, see 100, 200 eurot, mida vajad.
See on esimene samm.
Teiseks: kui läheme oma vajadusega Jumala trooni ette,
siis tasub uurida südant.
Kas see asi on Jumala tahte kohane?
Tervis on selgelt alati Jumala tahtega vastavuses.
Piibel ja Jeesus õpetavad seda täiesti selgelt.
Kui see on su argipäevaeluga seonduv vajadus -
uus auto, arved, elekter või suusapuhkuse raha,
et teha midagi toredat perega -
need on selgelt Jumala tahtega kooskõlas.
Kui palud alkoholi ja suitsu,
siis need ei ole Jumala tahtega kooskõlas
ja sa ei saa kahjuks palvevastust.
Kui palud omale ligimese naist, siis sellele palvele Jumal ka ei vasta.
Sa ei saa omale paluda ka naabri maja.
Piibel ütleb, et me ei tohi himustada teiste oma.
Võime paluda Issandalt endale maja, aga mitte naabri oma.
Kui oled oma südant uurinud
ja tead, et see palve on Jumala tahte kohane,
siis on sul ka julgus seda paluda.
Ka Jaakobus ütleb Jaakobuse 4:13
"Kuulge nüüd, kes ütlete:
Täna või homme läheme sellesse või teise linna
ja veedame seal ühe aasta ning kaupleme ja saame kasu!”
Teie, kes ei tea, missugune on homme teie elu!
Te olete ju aur, mida on hetke näha, ja siis see haihtub.
Selle asemel et öelda:
Kui Issand tahab ja me veel elame, siis teeme seda või teist”
Jumala õnnistus on meie elu üle, kui teeme Tema tahte järgi.
Mitte siis, kui tahame lihtsalt kiiresti rikastuda.
Jumal ei õnnista kõiki meie plaane,
vaid neid, mis on Tema tahtega kooskõlas.
Seetõttu peame olema alndlikud ja tõesti uurima oma südant.
Uurima Sõnast, kas see projekt, mida kavandan;
kas see taotlus või vajadus on selline, millega Jumal liitub?
Siis meil on julgus seda paluda.
Aga sa võid mõelda, et oled teinud vigu.
Mul on palju võlgu võetud ja see on mu oma süü.
Ka siis pole midagi viga.
Kui pöördume Tema poole ja palume andeks,
on Tema ustav ja õige.
Ta annab meile patud andeks ja peseb meid puhtaks.
Siis Ta aitab meid. Ta tahab aidata sind ja mind sellest võlakoormast.
See on kiire ja lihtne lugu. Selle pärast ei pea muretsema.
Kui pöördume Tema poole ja palume andeks,
siis see on ära pestud.
Kui tead, et su vajadus on Jumala tahte kohane
ja sul on kirjakoht, mis annab sulle tugeva aluse,
siis võid julgelt paluda seda, mida vajad ja teada, et Jumal kuuleb.
Ja nüüd kolmas asi.
Ei tasu paluda Issandalt, et andku lihtsalt nüüd see sajaeurone.
Oleme märganud Janiga, et tasub teha ettevalmistust
ja otsida Piiblist mõni tõotus, mis lubab sulle seda õnnistust.
Näiteks Psalmid 23, mis ütleb:
"Issand on minu karjane, mul pole millestki puudust. "
Issand on minu karjane.
Ta on mu karjane ja mul pole millestki puudust.
Ta tahab, et mu vajadused oleksid täidetud.
Ka Psalmid 103: "Issand on Jumal, kes ravib kõik mu haigused."
Või Filiplastele 4:19: "Minu Jumal täidab kõik teie vajadused
oma rikkust mööda kirkusega Kristuses Jeesuses."
Kui hakkad neid kirjakohti leidma, siis need lähevad su südamesse
ja tuleb rõõm, et sa võid neid asju paluda.
Usk kasvab, lootus kasvab ja tekib kindlus,
et võid seda asja paluda.
Usk kasvab, kui me teame, mis on Jumala tahe.
Johannes kirjutab sellest väga hästi ja julgelt 1Johannese 5:14
"Ja see ongi see julgus, mis meil on tema ees,
et kui me midagi tema tahtmist mööda palume,
siis tema kuuleb meid."
Mõtle, iga kord, kui palud Issandat ja tead, et see on Tema tahte kohane -
Sõna kinnitab seda ja sa tead, et see on Jumala tahtega kooskõlas,
siis Piibel lubab ja Püha Vaim lubab,
et siis Jumal kuuleb su palvet iga kord. Mõtle!
Ja see on suurepärane, et Jumal kuuleb,
kui ma vajan nt.100 arve maksmiseks
või tervist oma pikas haiguses või mu laps on haige.
Tean, et Issand tervendab kõik haigused.
Tema haavade kaudu ma olen juba terve.
Võin julgelt paluda, sest see on Sõnaga kooskõlas.
Imeline, et Issand kuuleb, aga sellega asi ei lõppe.
Piibel lubab veel midagi. Kuula!
"Kui me midagi tema tahtmist mööda palume,
siis tema kuuleb meid.
Kuna me teame, et ta meid kuuleb, mida tahes me paluksime,"
Mida tahes! Ta ei pane piiranguid sellele, mida võib paluda.
Ta ütleb, et mida iganes te palute. Olgu auto või tervis.
Kui see on Jumala tahte kohane, siis mida iganes palume,
"siis teame ka, et meil on käes need palved,
mis me oleme temalt palunud."
Siis, kui ma tean, et see, mida vajan, on Jumala tahte kohane
ja mul on seda kinnitav kirjakoht, siis Jumal kuuleb mind.
Ja kui tean, et Ta kuuleb mind, siis tean ja võin julgelt uskuda,
et mul juba on see, mida ma olen palunud. Halleluuja!
Ja siis tuleb viies asi.
Kui me lugesime Jumala Sõna ja uurisime neid kirjakohti,
siis südamesse kerkis lootus ja rõõm.
See on usk, mis südamesse tõusis. Siis sul on usk.
Kuuendaks lähen ma Jumala trooni ette.
Mul on Jumala enese Sõna, mis lubab seda mulle.
Ma olen rõõmus ja kindel.
Ma tean, et Ta kuuleb mind, Ta vastab mu palvesoovile.
Mõnikord, kui on keeruline olukord
keerlevad peas kõik need hääled, et nii ei tohi ja seda ei või.
Aga sõna lubab, et Ta hoolitseb minu eest
ja täidab oma rikkust mööda mu vajadused.
Mul on Sõna. Ta armastab õiglust ja vihkab valet ja röövimist.
Mõnikord võtan armulauda, et endale meelde tuletada,
et mul on leping Taevase Isaga, õnnistuse ja hoolitsuse leping.
Isa Sõnad käivad minu ja mu vajaduste kohta.
Meenutan armulaual, et oleme Isaga üks
ja see aitab mind uskuda.
Kui siis palume: "Issand, anna mulle see 100 ,
palun seda, Isa, Jeesuse nimel!",
siis ma võtan selle vastu.
Nagu võtaks päris inimese käest.
"Isa ma tean, et Sa annad selle mulle.
Ma võtan selle vastu.
Võtan selle oma südamesse ja mul on see nüüd olemas.
Mul on see vastus. See 100 tuli mulle.
Võin hakata selle eest tänama. Just nii!
See on paras väljakutse. Piibel ütleb, nagu just lugesin,
et kui palume Tema tahte kohaselt, siis Ta kuuleb
ja kui teame, et Ta kuuleb, siis meil juba on see. Juba on.
Siis me võime tänada. Jeesus ütleb seda sama Markuse 11:
"Kõike, mida te iganes palves endale palute -
uskuge, et te olete saanud, ja see saabki teile! "
See ongi väljakutse.
Olles palunud midagi ja teades, et see on Jumala tahte kohane,
võime siiski kergesti libastuda. Ka mina ja Joy.
Me jääme ootama.
Raha ei tule kohe, ootame seda, muutume kärsituks ja kibestume.
Miks see valu ei kao? Millal Jumal mind tervendab?
Millal see 100 tuleb?
Mul on seda autot nüüd vaja! Millal see tuleb?
Need olukorrad, mis räägivad vastu, katsuvad meie usku läbi.
Aga kui meil ongi juba see käes...
Usk on kindel veendumus selles, mida ei nähta.
Joondumine selle järgi, mis ei paista.
Seda ei pruugi näha olla.
Piibli sõnul ongi usk joondumine selle järgi, mida silmaga ei näe.
Või teise, ingl. k tõlke järgi pole meeleelunditega kogetav. Veel.
Aga see on usk. See ongi usk.
See on kindel veendumus selles, mida ei nähta
ja joondumine selle järele, mis ei paista.
Peame hoidma sellest kinni ja uskuma.
Ei tohi lasta olukordadel ennast hirmutada.
Me ei jää ootama, vaid täname.
See on võti.
Täname iga päev, et meil juba on, mida oleme palunud.
Tänu, Isa, et mul juba on see!
Ja siis sünnib, millest Jeesus rääkis: "See saab teile."
Te saate selle. Kindlalt.
See on kuues asi.
See on kõige väljakutsuvam hetk kogu protsessis.
On imeline olla palvekambris ja uurida Jumala Sõna;
ka palvevastuseid vastu võtta on imeline.
Aga siis kui tuleb argipäev, tõusen palvest
ja arve on veel maksmata ja laps tuleb ütlema,
et peab sõitma suusalaagrisse ja vajab seda raha;
siis vaenlane kindlasti sosistab, et sellest ei tule midagi.
See on ainult ettekujutus.
Siis pean võitlema head usuvõitlust ja vajan neid kirjakohti.
Siis ma pean rääkima endale, et ma ei annaks alla.
Issand on minu karjane! Mul ei ole millestki puudus!
Ta täidab oma rikkust mööda kõik minu vajadused
ja mul kõik see juba olemas!
Siin on kirjas: kui olen palunud, siis Ta kuuleb mind
ja mul juba on kõik see. Tänu, Issand!
Pean mõnikord kogu aeg kordama neid kirjakohti endale .
Et ma ei vajuks lootusetusesse ega haliseks ja ei annaks alla.
Kusagil Taeva avaruses on inglid läinud liikvele ja teevad midagi,
mida Issand teeb.
Ta mõjutab inglite kaudu olukordi ja meie ei tea, kuidas see raha tuleb.
Ei tasu mõelda, kust see tuleb.
Kas keegi inimene annab või tuleb see sealt?
Kas postkastist või on see pangaarvel? Ei, ei!
Issand teeb seda iga kord erineval viisil.
Meie asi on püsida rõõmsad ja tänulikud.
Uskuda, et mul on see taskus, südames ja kogu lugu.
Kui tingimused lähevad eriti raskeks,
siis nagu eelmises osas rääkisin: ära põgene Jumala eest!
Kergelt võib tulla kibe mõte: "Jumal jälle ei vastanud. See ei toimi."
Seda vaenlane just üritabki.
Tuua pimedust sinu ja Jumala vahele.
Uskmatust, lootusetust. Kahtlust, kas Jumal ikka kuulis.
Kas Ta tahab üldse mulle head?
Ole ettevaatlik nende mõtete osas!
Ja ära jookse Jumala eest ära, kui on raske. Jookse Tema juurde.
Võta Sõnast kinni, mine kogudusse, palu enda eest palvetada,
tee, mida vaja, et saaksid jälle usku ja see usk püsiks.
Üks asi veel, mis mõjutab. Oleme sellest varem rääkinud ka.
Vaata, et sa ei hakka rääkima oma usule vastu.
Iga kord kui ütleme: "Sellest ei tule midagi",
"Jumal ei vastanud jälle", siis õõnestame me oma usku.
See on nagu ingel oleks meile just kinki toomas
ja meie ütleme, et Jumal ei taha seda head meile anda.
Ingel peab siis nõustuma ja austama meie arvmust.
Kui me ütleme, et sellest ei tule midagi,
siis Issand austab meie arvamust.
Ta on nii austav, et austab ka sellist arvamust. Jube, aga tõde.
Piibel ütleb Õpetussõnades 18:21, "Elu ja surm on keele võimuses,
kes seda armastab, saab süüa selle vilja."
See on olnud minu jaoks mõni kord raske.
Kui paistab teisiti, kui ma tahaks uskuda;
palusin ja võtsin vastu usus,
aga kõik meeled saadavad sõnumi, et vastust ei tule ja ma ei näe seda.
Ma ei tunne ega märka seda, seda pole pangaarvel ega mujal,
siis oleme Joyga kokkuleppinud, et kui suust tuleb "konnasõnu",
siis võime sundida teist sõnu tagasi võtma.
Julgustame teineteist neid sõnu tagasi võtma
ja kuulutama neid kehtetuks.
Räägi pigem, mida Jumala Sõna ütleb.
Räägi seda, mida Jumala Sõna ütleb.
Seda, mis on ülestõstev, julgustav ja innustav.
Julge seda kasvõi kõva häälega rääkida.
Paistku ja tundugu kuidas tahes. Halleluuja.
Ja Jumal vastab. Ta vastab usupalvele.
Ta tahab iga kord meie vajadused täita.
Mõnikord seisan pliidi ees ega tea, mida söögiks teha ja ütlen:
"Issand ma söön siis kasvõi Su Sõna.
Sina täidad oma rikkust mööda kõik mu vajadused."
Ja siis heliseb telefon...
Issand vastab meie palvetele iga kord, kui me ei anna alla.
Meie südameisse on pandud ka kannatlikkuse jõud.
Öeldakse, et usk võtab vastu, aga kannatlikkus hoiab selle alles.
Meie kõigi sisse on pandud Püha Vaimu kaudu kannatlikkuse jõud.
See ei ole väike asi.
See on just see jõud, mida me viimaks heas usuvõitluses kasutame.
Laseme kannatlikkusel ennast vallutada:
"Issand, mul on see, mul on see! Mul on see ja ma kiidan Sind!"
Jumala Sõna ütleb, et usu ja kannatlikkuse kaudu
said nad selle, mis oli tõotatud.
Mul on asju, mida olen palunud üle kümne aasta.
Ma kavatsen neist kinni hoida.
Hoolimata sellest, et vahel tundub hoopis teisiti.
Üks Piibli imelisemaid usukangelasi on Kaaleb.
Ta uskus Jumalasse ja sellesse, et ta pääseb tõotatud maale,
nagu Jumal oli lubanud.
Kuigi keegi tema suguvõsas peale tema ja Joosua, ei uskunud.
Tema pääseski.
Tahame kuulutada sulle, nüüd, kui me palvetame,
seda Kaalebi julgust ja usku, mis ei sõltu olukordadest.
Haara kinni Jumala Sõnast ja Tema lubadustest!
Usu need enesele ja palveta nendele vastavalt.
Tänu, Taevaisa, et Sa õnnistad igat vaatajat!
Sa näed kõigi vajadusi ja me teame Su Sõna põhjal,
et Sa tahad täita kõik meie vajadused oma armu rikkust mööda.
See Sõna sisaldab kõiki meie vajadusi.
Olgu füüsilisi, majanduslikke või mida iganes.
Issand, Sa oled lubanud ja tahad täita need vajadused.
Tänu, Issand, et iga vaataja võib tuua oma vajadused Su palge ette
ja tänuga haarata sellest sõnast ja paluda.
Me palvetame nüüd koos teiega:
Tänan, Taevaisa, et Sa näed neid vajadusi, mis vaatajatel on.
Olgu need millised tahes.
Tänu, et iga vajadus on Sinu silmis kallihinnaline
ja Sa tahad täita iga vajaduse.
Me palume praegu Isa, Sinu Sõna põhjal:
täida need vajadused oma armu rikkust mööda!
Tänu, Isa, et Sa oled kuulnud seda palvet ja tänan,
et meil kõigil on juba see, mida nüüd palusime.
Me täname selle eest ja me ei jää vastust ootama,
vaid usume, et meil juba on see.
Me saame seda oma silmaga näha, kui on õige aeg käes.
Jeesuse nimel. Aamen.
Halleluuja! Jumal on tõesti hea ja Ta tahab sind õnnistada.
Oleme väga tänulikud tagasiside eest.
Mitmed on saanud õnnistatud nende saadete kaudu.
Tänu selle eest kuulub Jumalale!
Me oleme selle eest Sulle, Isa väga tänulikud!
Piibel ütleb, et kui saad Sõna jagajalt vaimulikku,
võid anda vastu ajalikku.
Võid toetada TV7 tööd Eestis, et saaks teha imelisi saateid.
Külva sellesse heasse maapinda. Sellest kasvab õnnistus ka sulle.
Võid helistada annetustelefonil 900 1777 ja toetada 7 euroga
või teha ülekande ekraanile ilmuvail TV7 kontonumbritel.
Ole õnnistatud, sest seda Sa oled ja tea, et Jumal on hea Jumal!
Aamen.
TV7 annetustelefon 900 1777 (7 eur) Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin